Den Vest-Sjællandske Avis, 1819-01-02
Nyeste Post-Efterretninger. Det Rygte gaaer, hedder det i offentlige Blade: at Østerrige, Rusland, Frankerige, England og Preussen have afsluttet en 40 Aars Fred med hinanden, og at de staaende Armeer skulle ifølge denne Tractat reduceres til en fierde Deel af deres hidtil værende Størrelse. – Det er ogsaa den eneste politiske Nyehed man hører, naar undtages nogle smaae Land-Ombytninger, som foretages af enkelte Tydske Magter; saaledes have Bayern og Coburg afsluttet en Tractat med hinanden hvorved det Over rhinske Fyrstendømme St. Vendel aftrædes til Baiern imod en passende Godtgiørelse til Coburg; og med Oldenborg og Hessen Homburg ere ligesaadanne Underhandlinger i Værk. – Men Underhandlingerne i Paris ere bragte til Ende, og Lord Castleragh saavelsom Hertugen af Wellington ere komne tilbage til England; den første havde en meget besværlig Overfart, det varede 23 Timer inden han kunde passerende Mile fra Calais til Dover; Skibet var allerede nær ved Dover da der reiste sig en saadan Storm, at det blev kastet tilbage og mistede sine Master, i flere Timer var man i Frygt for at det skulde synke, endelig naaede man Havnen; en Matros fik Benet brukket. Lord Castleragh sad paa Dækket med sin Gemalinde i sin Karet, imedens Uveiret rasede. – J Frankerig, taler man blot om politiske Uveir, som dog nok ikke ville blive betydelige; vel gjør man meget Væsen af, at en stor Rovfugl som man holdt for at være en Ørn satte sig paa Spidsen af Michaels Kirkens Taarn i Brüssel den 23de December, som ikke allene gav Anledning til, at en stor Mængde Mennesker, blev forsamlet, men ogsaa til de latterligste Udtydninger af dette Phenomen. - Vær kun roelig Europa, den Ørn, som eengang svang sig i stormende Flugt over dine Lande er bundet til St. Helenas Klipper og formaaer ikke at giøre den lange Tilbagefart over Verdenshavet, og de sidste Bestræbelser, af dens tilbageblevne Forsvarere have allerede forraadet deres Afmagt! – Om den mærkværdige Conspiration i Brüssel, hvorover det vestlige Europa har forstummet, udelader sig nu eet af de Petersborger fornemste Blade; det hedder deri, at et lidet Antal af de rasende Mennesker, som føle sig ulykkelige ved den offentlige Rolighed, som have intet at tabe, og som blot kunne vinde ved enhver Forandring, for det meeste Officerer paa halv Gage, Belgier og Franske havde bedaaret sig med det uforstandige Haab, at de ved at anholde Keiseren paa Hs. Reise fra Aachen til Brüssel, kunde tvinge ham til at underskrive en Erklæring, hvorved han skulde forbinde sig til at erkiende Napoleons Søn for Frankerigs Keiser og Erkehertuginde Marie Louise for Regentinde. Man forsikkrer, at de Sammensvorne skulle have ladet Proclamationer trykke, hvorved de haabede at kunne bevirke en almindelig Opstand. Men den Nederlandske Regiering var allerede bleven underrettet om dette Complot, inden det brød løs, og 40 af disse Strafskyldige bleve fængslede Det er ikke for Napoleons Tilhængere at man frygter i Frankerige; men for den Overvægt, som det democratiske Partie denne Gang skal have i de Deputeredes Kammer, og hvorimod man siger at Pairernes Kammer vil ruste sig til Modstand, Kammerne have imidlertid hidindtil blot beskjæftiget sig med at organisere deres Bureaus, dog vil de vist snart begynde deres Forretninger, da deres Præsident og Secretairer ere udnævnede; Hr. Ravez er bleven valgt til Præsident for de Deputere. des Kammer, og Kongen har stadfæstet Valget. Den forrige Præsident Hr. Desewre havde de fleste Stemmer efter ham. Præsidenten, de 4 Vicepræsidenter og Secretairerne ere blevne fremstillede for Kongen. - Marskallen Hertugen af Reggio har tilbudt Kammeret en Garde, som den har modtaget. Man troer forresten ikke, at den nærværende Session vil vare saalænge som de forrige, og det hedder at der ikke skal forelægges Kammerne flere end fire Lovudkast, eet om Trykkefriheden, eet omen forandret Organisation af de Eedsvornesret; Budgettet for 1819, og et Project til nærmere at bestemme Ansvarligheden saavel for Ministerne som or den udøvende Magts øvrige Agenter. Den nye Financeminister Hr. Roy var tilforn Advocat ved det Parisiske Tribunal, men han lagde i Fiori de Deputeredes Kammer sine Jndsigter i Finance væsenet for Dagen ved sine Jndberetninger om Budget og ved sit talentfulde Forsvar for de Forslag til nøiere at bestemme det, som vare gjorte af Financecommissionen, og af hvilken han og Grev Beugnot vare udnævnede til at aflægge Jndberetningen. - Man fortæller, at da den russiske Keiser var sidst i Frankerige, og reiste fra Paris til Sedan, saa sprang en Bondedreng op paa Monarkens lette Vogn, som han holdt for at høre til Keiserens Følge; man spurgte ham, hvad dan vilde see Keiseren svarede han, som er saa god og som holder saameget af de Franske, saa betragt mig da, svarede Monarken, jeg er Alexander. Den arme Dreng blev yderst forlegen, udbrød i Taarer og vilde springe ned af Vognen; men Keiseren sagde at han skulde stige op igien og spurgte ham, om han vilde følge med ham til Rusland og da Drengen svarede ja, sagde han, siden Forsynet har ført Dig til mig, saa vil jeg ogsaa sørge for Dig. - Keiserens Broder, Storfyrste Michael, ankom til Lausanne i Schweits den 13de December og traadte af hos General Laharpe, han modtog et Diner, som Regieringen havde foranstaltet og reisede den følgende Dag, ledsaget af Generalen over Genf til Jtalien.